gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7758, del 12-04-2016 (2016/2313)

RESOLUCIÓ de 5 d'abril de 2016, de la consellera de Sanitat Universal i Salut Pública, per la qual ordena l'enviament al Tribunal Superior de Justícia de la Comunitat Valenciana, Sala Contenciosa Administrativa, Secció 5 de l'expedient administratiu objecte del procediment ordinari número 5/000153/2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7758

Data del DOGV
:   12-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2313


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 5 d'abril de 2016, de la consellera de Sanitat Universal i Salut Pública, per la qual ordena l'enviament al Tribunal Superior de Justícia de la Comunitat Valenciana, Sala Contenciosa Administrativa, Secció 5 de l'expedient administratiu objecte del procediment ordinari número 5/000153/2016. [2016/2313]  
L'advocat de l'Estat ha interposat un recurs contenciós-administratiu contra el Decret 239/2015, de 29 de desembre, del Consell, pel qual s'aproven les bases reguladores per a la concessió de subvencions al col·lectiu de persones amb diversitat funcional, destinades a compensar despeses relacionades amb la protecció de la salut, durant l'exercici pressupostari de 2016 i contra el Decret 240/2015, de 29 de desembre, del Consell, pel qual s'aproven les bases reguladores per a la concessió de subvencions al col·lectiu de pensionistes, destinades a compensar despeses relacionades amb la protecció de la salut durant l'exercici pressupostari de 2016.  
Aquest recurs és el procediment ordinari número 5/000153/2016 del Tribunal Superior de Justícia de la Comunitat Valenciana, Sala Contenciosa Administrativa, Secció 5, que ha sol·licitat que se li envie l'expedient.  
Per tant, resolc enviar l'expedient administratiu objecte del recurs, complet, foliat i acompanyat d'un índex dels documents que conté, al Tribunal Superior de Justícia de la Comunitat Valenciana, Sala Contenciosa Administrativa, Secció 5.  
I notificar aquesta resolució a tots els qui apareixen interessats en l'expedient, per a emplaçar-los que es personen en el procediment en qualitat d'interessats, en el termini de nou dies, en els termes que estableix l'article 49.1 de la Llei 29/1998, de 13 de juliol, reguladora de la jurisdicció contenciosa administrativa. Se'ls ha fet saber que, si ho fan posteriorment, se'ls tindrà per part per als procediments no preclosos i que, si no es personen, els tràmits del procediment continuaran sense que hi haja lloc a practicar-los, en tribunals o en qualsevol altra forma, notificacions de cap classe.  
  
València, 5 d'abril de 2016.- La consellera de Sanitat Universal i Salut Pública: Carmen Montón Giménez.
Diari Oficial de la Generalitat Valenciana


Sumari del DOGV 7762, del 18-04-2016 (2016/2307)

Informació pública de la retaxació de càrregues del programa d'actuació integrada corresponent als sectors S-1 i S-2-3 del pla general d'ordenació urbana.
----------------------------------------------------------------------------------------------------------------------------------------------------------

### Dades del document

Número de DOGV
:   7762

Data del DOGV
:   18-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2307


Data del document
:   31-03-2016

Organisme emissor
:   Ajuntament de Gilet

Tipus de document
:   Anunci

Descriptors 

:   * Gilet
    * administració local
    * pla d'urbanisme

Informació pública de la retaxació de càrregues del programa d'actuació integrada corresponent als sectors S-1 i S-2-3 del pla general d'ordenació urbana.  
 [2016/2307]  
El Ple de l'Ajuntament de Gilet, en sessió celebrada el dia 30 de març de 2016, va adoptar l'acord següent:  
  
1. Prendre constància de la Sentència número 311/2015 del Jutjat Contenciós Administratiu número 4 de València, considerant aprovada la retaxació de les càrregues del programa de actuación integrada (PAI) corresponent als sectors S-1 i S-2-3 del pla general d'ordenació urbana de Gilet.  
2. Donar per aprovada la retaxació de càrregues del PAI corresponent als sectors S-1 i S-2-3 del pla general d'ordenació urbana de Gilet.  
3. Procedir a l'expedició de certificacions administratives de les noves càrregues, a fi d'inscriure en el Registre de la Propietat l'afecció real de les finques de resultat.  
4. Sotmetre a informació pública, mitjançant un edicte inserit en el Diari Oficial de la Generalitat Valenciana per 20 dies, la memòria i el compte detallat i justificatiu de les quotes de retaxació, a l'únic efecte de poder determinar el pla de pagaments de les esmentades quotes.  
5. Notificar el present acord als interessats, propietaris i titulars de béns i drets afectats.  
  
Gilet, 31 de març de 2016.- L'alcalde: Salvador Costa Escrivá.
Diari Oficial de la Generalitat Valenciana


Sumari del DOGV 7744, del 18-03-2016 (2016/1761)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una àrea de servei incloent una estació de subministrament de carburants, llavat de vehicles, un hotel, un bar cafeteria i un restaurant (expedient MIO 2624/0323), al terme municipal d'Agullent, ubicada al polígon 1, parcel·les 12, 13, 14 i 16.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1761


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una àrea de servei incloent una estació de subministrament de carburants, llavat de vehicles, un hotel, un bar cafeteria i un restaurant (expedient TNV 6961/0323), al terme municipal d'Agullent, ubicada al polígon 1, parcel·les 12, 13, 14 i 16. [2016/1761]  
Admesa a tràmit la sol·licitud de declaració d'interés comunitari promoguda per Construcciones Ayelo, SL, per a una atribució d'ús i aprofitament en sòl no urbanitzable, relativa a la instal·lació d'una àrea de servei incloent una estació de subministrament de carburants, llavat de vehicles, un hotel, un bar cafeteria i un restaurant (expedient PIQ 6096/0323), al terme municipal d'Agullent, ubicada al polígon 1, parcel·les 12, 13, 14 i 16, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Comunitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular-hi per escrit les observacions que estimen pertinents, a les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici Prop de l'avinguda de Gregorio Gea núm. 27 de València, en horari d'exposició al públic de 09.00 a 14.30 hores.  
  
  
València, 16 de febrer de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7908, del 02-11-2016 (2016/8608)

Formalització del contracte número PA 220/16. Acord marc per a la contractació dels serveis d'agència de viatges per al Palau de les Arts Reina Sofia.
------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8608


Data del document
:   28-10-2016

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número PA 220/16. Acord marc per a la contractació dels serveis d'agència de viatges per al Palau de les Arts Reina Sofia.  
 [2016/8608]  
1. Entitat adjudicadora  
a) Organisme: Palau de les Arts Reina Sofia, Fundació de la Comunitat Valenciana.  
b) Dependència que tramita l'expedient: -  
c) Número d'expedient: PA 220/16.  
d) Adreça d'internet del perfil del contractant:   
https://www.contratacion.gva.es.  
  
2. Objecte del contracte  
a) Tipus: serveis.  
b) Descripció: acord marc per a la contractació dels serveis d'agència de viatges pel Palau de les Arts Reina Sofia.  
c) Lots: no és procedent.  
d) CPV (referència de nomenclatura): CPV 63500000-4.  
e) Acord marc: sí.  
f) Butlletí o diari oficial i data de publicació de l'anunci de licitació: perfil de contractant 17 de juny de 2016.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat de l'acord marc: 202.000 euros (IVA exclòs).  
  
5. Pressupost base de licitació  
No s'estableix pressupost de licitació.  
  
6. Formalització de l'acord marc  
a) Data d'adjudicació: 8 de setembre de 2016. Esmena d'errata: 12 de setembre de 2016.  
b) Empreses adjudicatàries i dates de formalització de l'acord marc:  
  
- Viajes Halcón, SAU formalitza el contracte el 13 de setembre de 2016.  
- Viajes El Corte Inglés, SA formalitza el contracte el 13 de setembre de 2016.  
- Viajes Barceló, SL formalitza el contracte el 13 de setembre de 2016.  
c) Import d'adjudicació: no s'estableix pressupost d'adjudicació.  
  
  
València, 28 d'octubre de 2016.- El director econòmic i administratiu: Francisco Potenciano.
Diari Oficial de la Generalitat Valenciana


Sumari del DOGV 7810, del 21-06-2016 (2016/4514)

Extracte de la Resolució de 3 de juny de 2016, del Rectorat de la Universitat de València, per la qual s'aproven les bases del XXII Premi Europeu de Divulgació Científica Estudi General.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4514


Data del document
:   03-06-2016

Organisme emissor
:   Universitat de València

Tipus de document
:   Extracte

Extracte de la Resolució de 3 de juny de 2016, del Rectorat de la Universitat de València, per la qual s'aproven les bases del XXII Premi Europeu de Divulgació Científica Estudi General. [2016/4514]  
BDNS (Identif.): 309144  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden optar a aquest premi els assajos de difusió popular del coneixement científic i tecnològic escrits en valencià, o en qualsevol altra varietat d'aquesta llengua, castellà, anglès o francès.  
  
Segon. Objecte  
Premiar el millor treball que es presente a aquest concurs amb la finalitat de promoure la creació i difusió d'obres que posen a l'abast del públic general, i dels estudiants preuniversitaris en particular, els avanços científics i tecnològics i també la divulgació d'aspectes interessants de les diverses branques del saber.  
  
Tercer. Bases reguladores  
Les bases de la convocatòria d'aquest premi seran publicades en www.valencia.edu/cdciencia  
  
Quarta. Quantia  
L'import del Premi Estudi General és de 12.000 ?, que s'entendran com a pagament dels drets d'autor dels 2.000 primers exemplars en valencià i, si és el cas, dels 2.000 primers exemplars en castellà que es venguen, i s'aplicaran les retencions legalment establertes.  
  
  
Cinquè. Termini de presentació de sol·licituds  
El termini de presentació d'originals es tancarà el 16 de setembre de 2016.  
Una vegada tancat el termini esmentat de presentació d'originals, es publicaran les llistes de les obres presentades en la web de la Càtedra de Divulgació Científica www.valencia.edu/cdciencia  
  
Sisè. Altres dades  
El títol de l'obra guanyadora es farà públic el dia 11 de novembre de 2016. El guardó serà atorgat el mateix dia del lliurament de la resta dels Premis Ciutat d'Alzira, la nit del 11 de novembre de 2016, en el transcurs d'un sopar literari en el qual les persones guanyadores, a més del premi en metàl·lic, rebran el trofeu dissenyat per Manuel Boix, símbol dels Premis Literaris Ciutat d'Alzira.  
  
  
València, 3 de juny de 2016.- El rector: Esteban Morcillo Sánchez.
Diari Oficial de la Generalitat Valenciana


Sumari del DOGV 7882, del 27-09-2016 (2016/7236)

Informació pública de la proposta de conveni urbanístic de col·laboració entre l'Ajuntament d'Alcoi i el Ministeri de Defensa per a l'ordenació de la Colònia d'Aviació.
------------------------------------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7236


Data del document
:   19-09-2016

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * administració local
    * pla d'urbanisme

Informació pública de la proposta de conveni urbanístic de col·laboració entre l'Ajuntament d'Alcoi i el Ministeri de Defensa per a l'ordenació de la Colònia d'Aviació. [2016/7236]  
En compliment del que disposa l'article 25.1 del Reial Decret Legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana i l'article 173 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es fa saber que aquesta Alcaldia, mitjançant resolució de data 16 de setembre de 2016, ha acordat:  
  
  
Primer. Sotmetre a informació pública, pel termini de 20 dies hàbils, a comptar des de l'endemà de la seua publicació en el Diari Oficial de la Comunitat Valenciana, a l'efecte de presentació d'al·legacions, la proposta de conveni urbanístic de col·laboració interadministrativa entre l'Ajuntament d'Alcoi i el Ministeri de Defensa, aquest últim a través de l'Institut d'Habitatge, Infraestructura i Equipament de la Defensa (INVIED), per a l'ordenació de la Colònia d'Aviació.  
  
  
Segon. Publicar l'anunci de sotmetiment a informació pública de l'esmentada proposta de conveni en el Diari Oficial de la Comunitat Valenciana, a fi que qualsevol persona física o jurídica puga examinar-lo i formular les al·legacions que considere convenients. El text inicial del conveni podrà ser examinat en les dependències del Departament d'Urbanisme i en la web   
http://www.alcoi.org/es/areas/urbanismo/.  
  
Alcoy, 19 de setembre de 2016.- L'alcalde: Antonio Francés Pérez.
Diari Oficial de la Generalitat Valenciana


Sumari del DOGV 7897, del 17-10-2016 (2016/8027)

ACORD de 7 d'octubre de 2016, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 2 del programa 442.40, Medi Natural i Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8027


Data del document
:   07-10-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 d'octubre de 2016, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 2 del programa 442.40, Medi Natural i Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural. [2016/8027]  
La Conselleria d'Agricultura, Medi Ambient, Canvi Climàtic i Desenvolupament Rural d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, ha proposat una ampliació del límit quantitatiu per a assumir compromisos de despesa plurianual, en l'anualitat 2017, a imputar al capítol 2 del programa 442.40, Medi Natural i Avaluació Ambiental. Això es deu al fet que en el procés de tramitació de determinats encàrrecs de gestió, s'ha constatat que la despesa de les esmentades actuacions no té la consideració de despesa imputable al capítol d'inversions, sinó que es tracta de despesa de naturalesa corrent, per la qual cosa l'esmentada conselleria planteja la necessitat d'esmenar l'errada d'imputació no sols en el pressupost de l'exercici actual sinó també en les actuacions previstes amb efecte plurianual.  
En conseqüència, i en virtut del que disposa l'article 40.4 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, a proposta del conseller d'Hisenda i Model Econòmic, el Consell, en la reunió del 7 d'octubre de 2016, adopta el següent  
  
  
Acord  
  
S'autoritza l'ampliació del límit quantitatiu que fixa l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a assumir compromisos de despesa plurianual a càrrec del capítol 2 del programa 442.40, Medi Natural i Avaluació Ambiental, d'acord amb el detall següent:  
  
Exercici Límit actual Límit modificat  
2017 2.992.153 5.821.250  
  
  
  
València, 7 d'octubre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7831, del 19-07-2016 (2016/5122)

Notificació de la sentència dictada en el procediment ordinari número 2629/2012.
--------------------------------------------------------------------------------

### Dades del document

Número de DOGV
:   7831

Data del DOGV
:   19-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5122


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment ordinari número 2629/2012. [2016/5122]  
Procediment: procediment ordinari 002629/2012.  
Matèria estadística: ordinaris.  
Demandant: Mercedes-Benz, Financial Services España EFC.  
Procurador: Antonio Martínez Gilabert.  
Demandat: Michael David Niven.  
M.ª Amparo Marco Martínez-Arenas, secretària del Jutjat de Primera Instància número 3 de Torrevieja, faig saber que en el procés de judici ordinari, seguit a l'esmentat jutjat amb el número 2629/2012, a instàncies de Mercedes-Benz, Financial Services España EFC, s'ha dictat, amb data [?], sentència la part dispositiva de la qual, literalment, és com segueix:  
  
«Dispositiva  
Estime la demanda presentada pel procurador Antonio Martínez Gilabert, en nom i representació de Mercedes-Benz, Financial Services, contra Michael David Niven i, en conseqüència, condemne el demandat a abonar a l'actor la quantitat de 10.960,80 euros, més els interessos pactats al tipus del 2,5 vegades l'interés legal dels diners, que es reportaran des del moment d'interposició de la demanda. Tot això fent condemna expressa a costes a la part demandada.  
Notifiqueu-la a les parts i feu-los saber que aquesta resolució no és ferma i que, en contra, s'hi pot interposar un recurs d'apel·lació davant d'aquest jutjat en el termini de 20 dies des de la notificació d'aquesta cèdula.  
Aquesta és la meua sentència, jutjant definitivament en primera instància, que pronuncie, mane i firme.»  
  
I en compliment del que estableix l'article 497.2 de la Llei d'Enjudiciament Civil, perquè valga de notificació a Michael David Niven, en parador ignorat, i amb la petició que se'ns remeta una còpia d'aquest ofici, estenc aquesta cèdula.  
  
Torrevieja, 24 de setembre de 2015.- La secretària judicial: M.ª Amparo Marco Martínez-Arenas.
Diari Oficial de la Generalitat Valenciana


Sumari del DOGV 7819, del 01-07-2016 (2016/4623)

Notificació de la sentència dictada en el judici verbal número 2238/2015.
-------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4623


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 2238/2015. [2016/4623]  
Procediment: judici verbal 002238/2015.  
María Esmeralda González Sánchez, secretària judicial del Jutjat de Primera Instància número 2 d'Elx, faig saber que en virtut d'allò que s'ha ordenat en les actuacions a què es fa referència, per la resolució del dia d'avui, mitjançant la qual s'ordena dur a terme l'acte de comunicació següent:  
  
«Notificació de sentència, que va dirigit a Antonio Donoso Martín.»  
Atés que es desconeix el domicili o la residència actuals de la part esmentada, la secretària judicial, de conformitat amb el que disposen els articles 156.4, 164 i 497 de la Llei 1/2000, d'Enjudiciament Civil, ha ordenat publicar aquest edicte en el Diari Oficial de la Comunitat Valenciana, per a portar a efecte l'esmentat acte de comunicació, i se li fa saber que, contra la resolució dictada, s'hi pot interposar un recurs de reposició, en el termini de cinc dies, davant d'aquest jutjat.  
Així mateix, es fa saber a la part que les actuacions estan a disposició seua a la secretaria d'aquest jutjat, on podrà tindre coneixement íntegre de l'acte.  
Diligència de constància. Jo, la secretària judicial, mitjançant aquesta diligència faig constar que en el dia d'avui s'ha remés via lexnet l'anterior edicte a la representació processal de l'actora, perquè es publique en el Diari Oficial de la Comunitat Valenciana. En done fe.  
  
Elx, 6 de juny de 2016.- La lletrada de l'Administració de Justícia: María Esmeralda González Sánchez.